Hevur tú nakrantíð hoyrt um Emil í Lønnibergi, hann sum búði á garðinum Kattholti í Lønnibergs sókn í Smálandi? So-o ikki! Men tað skal eg siga tær, at í Lønnibergi var einki menniskja, sum ikki hevði hoyrt um kúllin hjá bónda-fólkunum á Kattholti, Emil, sum gjørdi fleiri skálka-brøgd enn dagar eru í árinum. Tá ið hann hevði gjørt okkurt skálkabragd, varð hann settur í træsmiðjuna, og har sat hann ofta og telgdi smáar træmenn. Tá ið henda bókin byrjar, hevði Emil 79 træmenn sitandi á hillini í træsmiðjuni, og tá ið bókin endar, eru teir vorðnir 125 í tali. Dugir tú at rokna út, hvussu nógv skálkabrøgd Emil hevur gjørt? Øll hesi skálkabrøgdini hoyrir tú ikki um í hesi bókini… Tú kanst byrja við at lesa um, tá ið Emil stoytti deiggj á pápa sín. Emil í Lønnibergi ger spildurnýggj skálkabrøgd er onnur bók av trimum í røðini: Emil í Lønnibergi, Emil í Lønnibergi ger spildurnýggj skálkabrøgd, Enn livir Emil í Lønnibergi. Bókin fer til tey, sum eru 8-10 ár, um mánaðarskiftið januar-februar.